Diari Oficial de la Generalitat Valenciana


Sumari del DOGV 4905, del 17-12-2004 (2004/12603)

Notificació per edicte de proposta i sanció d'expedient sancionador 303/04 SAN, seguit contra Reacu Cooperativa Valenciana de Aceite Usado.
-------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12897


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de proposta i sanció d'expedient sancionador 303/04 SAN, seguit contra Reacu Cooperativa Valenciana de Aceite Usado. [2004/X12702]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Mircea Petrule amb últim domicili conegut al c/ carretera de Gandia núm. 28, 3r, 10a d'Oliva (València), proposta de resolució dictada per la instructora de l'expedient i sanció de data 5 de març de 2004 dictada pel director territorial de Territori i Habitatge d'Alacant en l'expedient sancionador núm. 303/03 SAN, que s'està tramitant a la Unitat d'Inspecció del Territori d'aquesta conselleria:
  
Vist l'expedient sancionador instruït contra Mircea Petrule com a conseqüència de la denúncia de la Guàrdia Civil, en data 1 de maig de 2003, per suposada infracció tipificada en la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
Després que el director territorial de Territori i Habitatge de data 22 d'octubre de 2003 dictara l'Acord d'Iniciació, nomenada la corresponent instructora i secretària, de conformitat amb el que disposa l'article 135 de la Llei 30/92, de Règim Jurídic de les Administracions Públiques i del Procediment Administratiu Comú, i de l'article 13.2 del Reial Decret 1.398/93, de 4 d'agost, pel qual s'aprova el reglament del procediment per a l'exercici de la potestat sancionadora.
  
Comunicat el dit Acord en data 25 de novembre de 2003 i en el qual s'imputaven els fets següents:
  
Que en data 1 de maig de 2003, el Seprona de la Guàrdia Civil de Pego va constatar que Mircea Petrule estava pescant al Parc Natural de la Marjal de Pego-Oliva, al terme municipal de Pego, sense comptar amb la corresponent autorització.
  
Vist que l'interessat no ha presentat al·legacions.
  
Vist l'article 54.2 c), de la Llei 11/1994,de 27 de desembre, de la Generalitat Valenciana, d'Espais naturals protegits de la Comunitat Valenciana, que qualifica la infracció com menys greu.
  
La instructora formula la següent proposta de resolució:
  
Que s'impose a Mircea Petrule, una multa de 602 € (sis-cents dos euros).
  
Vista la proposta de resolució que antecedeix.
  
Vistos l'article 58 de la Llei 11/1994,de 27 de desembre, de la Generalitat Valenciana, d'Espais naturals protegits de la Comunitat Valenciana que estableix les sancions corresponents a cada tipus d'infracció, tingut en compte l'article 60 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana determina les competències sancionadores.
  
L'òrgan competent per a sancionar resol:
  
Imposar a Mircea Petrule una multa de 602 € (sis-cents dos euros), tipificada en l'article 52.10 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
Les persones interessades poden interposar contra la present resolució, que no posa fi a la via administrativa, recurs d'alçada en el termini d'un mes comptador des de l'endemà de la notificació, davant l'òrgan superior jeràrquic d'aquell que va dictar-lo, en aquest cas serà la directora general de Planificació i Ordenació Territorial, de conformitat amb el que estableix l'article 107.1 en relació amb el 114 i ss. de la Llei 30/1992, de Règim jurídic de les administracions públiques i del procediment administratiu comú, en la seua redacció donada per la Llei 4/1999. Tot això sense perjudici que s'utilitze qualsevol altra via que considere oportuna.
  
En el cas que no es faça ús del seu dret a recórrer haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran de recollir a la Unitat de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir de l'endemà de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Se li adverteix que si no l'abona en el dit període voluntari, procedirà sense més tràmit a la seua exacció per via executiva.
  
Li signifiquem que als efectes previstos en l'article 19.1 del Reial Decret 1.398/93, de 4 d'agost, pel qual s'aprova el Reglament del Procediment per a l'exercici de la potestat sancionadora, a continuació es relacionen els documents que apareixen en l'expedient:
  
Denúncia del Seprona, de data 1 de maig de 2003.
  
Acord d'iniciació de data de 22 d'octubre de 2003.
  
I perquè servisca de notificació a l'interessat mencionat anteriorment, s'expedeix el present edicte.